પ્રભુતામાં પગલાં પાડ્યાં પહેલાં જન્મકુંડળી મેળવવી જરૂરી છે, એ બધાં જાણે છે. પરંતુ લગ્ન પહેલાં જન્મકુંડળી-મેળાપકનો વિષય એટલો મોટો છે કે જ્યોતિષી તજજ્ઞ અને જાતક બેય ઘણીવાર ‘શું વિચારવું’, ‘શું પૂછવું’ અને જ્યોતિષી ‘શું કહેવું’ તેની મથામણ અનુભવે છે. લગ્ન પહેલા જન્મકુંડળી-મેળાપક દ્વારા તમે પરણનાર બંને પાત્ર જીવનમાં સુખી થશે કે નહીં અને તેમના સુખ થકી મનુષ્ય જીવનના ચારેય આધારસ્તંભ એટલે કે ધર્મ, અર્થ, કામ અને મોક્ષને તેઓ પામશે કે નહીં તેનો પણ વિચાર કરવાનો છે. લગ્નજીવન દ્વારા બંન્ને પાત્રો એકબીજાનું જીવન સંપૂર્ણ કરે છે, તેઓ એકબીજાના પૂરક બને છે. લગ્નજીવન પહેલાં જ્યોતિષી દ્વારા અપાતી સલાહ સમાજ, ઉંમર અને પાત્રને ધ્યાનમાં લઈને હોય તે જરૂરી છે. લગ્ન પહેલાં જન્મકુંડળી-મેળાપકમાં સૌ પ્રથમ શારીરિક સુખાકારી અને આયુષ્ય વિષે વિચાર કરવો, જો એક પાત્રના ભાગ્યમાં મોટો રોગ લખ્યો હશે તો તે રોગના ભોગે બંને પાત્રોનું જીવન સંઘર્ષમય બની જશે. છઠું સ્થાન એટલે કે રોગ સ્થાનનો માલિક અને લગ્નેશ વચ્ચેના સંબંધ તપાસવા. ત્યારબાદ સંતાન પ્રાપ્તિ પણ ખૂબ જ મહત્વની બાબત છે. શનિ, બુધ અને અફળદ્રુપ રાશિઓ જો પંચમ સ્થાન સાથે સંબંધિત હોય તો સંતાનપ્રાપ્તિમાં તકલીફ અનુભવાય છે. લગ્નજીવન માટે સાતમાં સ્થાનને અનુલક્ષીને બંને પાત્રોને સરખા ગુણદોષ હશે તો બીજી બાબતોનો વિચાર કરીને લગ્નજીવનમાં આગળ વધી શકાય. અમે ઘણીવાર માત્રને માત્ર સંતાનપ્રાપ્તિમાં રુકાવટને લીધે સંબંધોમાં તકલીફ આવતાં જોઈ છે. આ ત્રણેય બાબતોનો વિચાર કર્યાં બાદ બંને જાતકોની આર્થિક અને માનસિક ભાવિ સ્થિતિ વિષે જ્યોતિષની મદદથી જાણવા પ્રયત્ન કરવો જોઈએ. માનસિક બાબતો માટે ચંદ્રનો અભ્યાસ કરવો. એકબીજાના ચંદ્ર ષડાષ્ટક અને બીજેબારમે બરાબર નથી.